Ψάχνοντας τη Χώρα του Ποτέ

Ψάχνοντας τη Χώρα του Ποτέ (αγγλικά: Finding Neverland) είναι αμερικανική βιογραφική δραματική ταινία, παραγωγής 2004. Τη σκηνοθεσία ανέλαβε ο Μαρκ Φόρστερ και το σενάριο έγραψε ο Ντέιβιντ Μαγκί και είναι βασισμένο στο θεατρικό έργο The Man Who Was Peter Pan του Άλαν Νι. Η ταινία αφηγείται τη ζωή του συγγραφέα Τζ. Μ. Μπάρι και τη σχέση που απέκτησε με μια οικογένεια, η οποία τον ενέπνευσε να δημιουργήσει τον Πίτερ Παν (Peter Pan). Πρωταγωνιστούν οι Τζόνι Ντεπ, Κέιτ Γουίνσλετ, Τζούλι Κρίστι και Ντάστιν Χόφμαν.

Το Ψάχνοντας τη Χώρα του Ποτέ κυκλοφόρησε στους κινηματογράφους στις 29 Οκτωβρίου 2004 στο Ηνωμένο Βασίλειο και στις 12 Νοεμβρίου 2004 στις Ηνωμένες Πολιτείες. Απέσπασε θετικά σχόλια από τους κριτικούς, έγινε εισπρακτική επιτυχία αποφέροντας 116,7 εκατομμύρια δολάρια παγκοσμίως και έλαβε 7 υποψηφιότητες για Όσκαρ, ανάμεσά τους και για Καλύτερη Ταινία και Α' Ανδρικού Ρόλου, κερδίζοντας εκείνο για την Καλύτερη Μουσική.

Πλοκή
Η ιστορία εστιάζει στον Σκοτσέζο συγγραφέα Τζ. Μ. Μπάρι, στην πλατωνική του σχέση με τη Σίλβια Λιουέλιν Ντέιβις και τη στενή φιλία του με τους γιους της, οι οποίοι τον ενέπνευσαν να γράψει το κλασικό του έργο Πίτερ Παν (Peter Pan).

Μετά την φρικτή αποδοχή του τελευταίου του έργου, Little Mary, o Μπάρι γνωρίζει τη χήρα Σίλβια και τους τέσσερις μικρούς της γιους στους Κήπους του Κένσινγκτον, και μια δυνατή φιλία αναπτύσσεται μεταξύ τους. Ο Μπάρι αποδεικνύεται καλός στα παιχνίδια με τα μικρά παιδιά και μια καλή πατρική φιγούρα. Η φαντασία τους, του δίνουν ιδέες τις οποίες συμπεριλαμβάνει σε ένα θεατρικό έργο για κάποια αγόρια που δε θέλουν να μεγαλώσουν. Η σύζυγος του Μπάρι, Μέρι, η οποία τον χωρίζει και η μητέρα της Σίλβια, Έμα ντι Μοριέ, διαφωνούν με το χρονικό διάστημα που ο Μπάρι περνάει με τα αγόρια. Η Έμα προσπαθεί επίσης να ελέγξει την κόρη της και τους εγγονούς της, ειδικά όταν η Σίλβια αρρωσταίνει από μια άγνωστη ασθένεια.

Ο παραγωγός Τσαρλς Φρόμαν δέχεται να χρηματοδοτήσει το έργο Πίτερ Παν ενάντια στο πιστεύω του ότι το έργο δε θα αρέσει στους θεατρόφιλους πλουσίους. Ο Μπάρι ετοιμάζει την έναρξη του έργο έχοντας για κοινό παιδιά από ένα κοντινό ορφανοτροφείο. Το έργο αποδεικνύεται τεράστια επιτυχία. Λόγω της επιδείνωσης της υγείας της, η Σίλβια δεν μπόρεσε να παρευρεθεί στην έναρξη και ο Μπάρι κανονίζει μια παράσταση στο σπίτι της. Λίγο αργότερα πεθαίνει και ο Μπάρι μαθαίνει ότι στη διαθήκη της αφήνει τη φροντίδα των παιδιών της στον ίδιο και στη μητέρα της, μια συμφωνία που βρίσκει σύμφωνους και τους δύο.

Ηθοποιοί και Χαρακτήρες
 Τζόνι Ντεπ στο ρόλο του Τζ. Μ. Μπάρι
 Κέιτ Γουίνσλετ στο ρόλο της Σίλβια Λιουέλιν Ντέιβις
 Ντάστιν Χόφμαν στο ρόλο του Τσαρλς Φρόμαν
 Τζούλι Κρίστι στο ρόλο της Έμα ντι Μοριέ
 Ράντα Μίτσελ στο ρόλο της Μέρι Άνσελ Μπάρι
 Φρέντι Χάιμορ στο ρόλο του Πίτερ Λιουέλιν Ντέιβις
 Νικ Ράουντ στο ρόλο του Τζορτζ Λιουέλιν Ντέιβις
 Τζο Πρόσπερο στο ρόλο του Τζακ Λιουέλιν Ντέιβις
 Λουκ Σπιλ στο ρόλο του Μάικλ Λιουέλιν Ντέιβις
 Ίαν Χαρτ στο ρόλο του Άρθουρ Κόναν Ντόυλ
 Όλιβερ Φοξ στο ρόλο του Γκίλμπερτ Κάναν
 Μακένζι Κρουκ στο ρόλο του Κυρίου Τζάσπερς
 Κέλι ΜακΝτόναλντ στο ρόλο του Πίτερ Παν

Παραγωγή
Η ταινία Ψάχνοντας τη Χώρα του Ποτέ αρχικά επρόκειτο να κυκλοφορήσει το φθινόπωρο του 2003. Το στούντιο Columbia Pictures, το οποίο είχε τα κινηματογραφικά δικαιώματα για το πρωτότυπο έργο του Μπάρι και ήδη ετοίμαζε τη δική του κινηματογραφική μεταφορά, την ταινία Πίτερ Παν (Peter Pan, 2003), αρνήθηκε να επιτρέψει στη Miramax να χρησιμοποιήσει σκηνές από το θεατρικό έργο μέσα στην ταινία αν το Ψάχνοντας τη Χώρα του Ποτέ κυκλοφορούσε την ίδια χρονιά με την ταινία της Columbia. Η Miramax συμφώνησε να καθυστερήσει την κυκλοφορία της ταινίας με αντάλλαγμα τα δικαιώματα να αναπαράγει σκηνές από τη θεατρική παράσταση μέσα στην ταινία.

Box office
Με προϋπολογισμό 25.000.000 δολάρια, η ταινία Ψάχνοντας τη Χώρα του Ποτέ έκανε άνοιγμα τριημέρου στη 12η θέση με 1,9 εκατομμύρια δολάρια. Οι συνολικές εισπράξεις στο αμερικανικό box office έφτασαν τα 51,6 εκατομμύρια δολάρια ενώ στον υπόλοιπο κόσμο συγκέντρωσε 65 εκατομμύρια δολάρια. Παγκοσμίως απέφερε 116,7 εκατομμύρια δολάρια.

Βραβεία & Υποψηφιότητες
ΟργάνωσηΚατηγορίαΥποψήφιοςΑποτέλεσμαΌσκαρ Καλύτερη Ταινία    υποψηφιότητα  Διασκευασμένο Σενάριο  Ντέιβιντ Μαγκί  υποψηφιότητα Α' Ανδρικού Ρόλου  Τζόνι Ντεπ  υποψηφιότητα Μουσική  Γιαν Α.Π. Κασμάρεκ  νίκη Καλλιτεχνική Διεύθυνση  Τζέμα Τζάκσον & Τρίσα Έντουαρντς  υποψηφιότητα Σχεδιασμός Κοστουμιών  Αλεξάντρα Μπερν  υποψηφιότητα Μοντάζ  Ματ Τσις  υποψηφιότηταΧρυσές Σφαίρες  Καλύτερη Ταινία - Δράμα   υποψηφιότητα Σκηνοθεσία  Μαρκ Φόρστερ  υποψηφιότητα Σενάριο  Ντέιβιντ Μαγκί  υποψηφιότητα Α' Ανδρικού Ρόλου - Δράμα  Τζόνι Ντεπ  υποψηφιότητα Μουσική  Γιαν Α.Π. Κασμάρεκ  υποψηφιότηταScreen Actors Guild Awards  Καλύτερη Ανδρική  Ερμηνεία σε Πρωταγωνιστικό Ρόλο  Τζόνι Ντεπ  υποψηφιότητα Καλύτερη Ανδρική  Ερμηνεία σε Δευτεραγωνιστικό Ρόλο  Φρέντι Χάιμορ υποψηφιότητα Καλύτερη Ερμηνεία από Καστ   υποψηφιότηταBAFTA Καλύτερη Ταινία   υποψηφιότητα Σκηνοθεσία  Μαρκ Φόρστερ  υποψηφιότητα Διασκευασμένο Σενάριο  Ντέιβιντ Μαγκί  υποψηφιότητα Α' Ανδρικού Ρόλου  Τζόνι Ντεπ  υποψηφιότητα Α' Γυναικείου Ρόλου  Κέιτ Γουίνσλετ  υποψηφιότητα Β' Γυναικείου Ρόλου  Τζούλι Κρίστι  υποψηφιότητα Μουσική  Γιαν Α.Π. Κασμάρεκ  υποψηφιότητα Φωτογραφία  Ρομπέρτο Σκάεφερ  υποψηφιότητα Σχεδιασμός Κοστουμιών  Αλεξάντρα Μπερν  υποψηφιότητα Μακιγιάζ & Κομμώσεις  Κριστίν Μπλαντέλ  υποψηφιότητα Σχεδιασμός Παραγωγής  Τζέμα Τζάκσον  υποψηφιότητα

Παραπομπές

Εξωτερικοί σύνδεσμοι
 Ψάχνοντας τη Χώρα του Ποτέ στο IMDb

Κατηγορία:Αμερικανικές ταινίες της δεκαετίας 2000
Κατηγορία:Ταινίες του 2004
Κατηγορία:Ταινίες παραγωγής Miramax Films
Κατηγορία:Ταινίες βασισμένες σε πραγματικά γεγονότα
Κατηγορία:Ταινίες που κέρδισαν Όσκαρ Καλύτερης Πρωτότυπης Μουσικής
Κατηγορία:Αμερικανικές δραματικές ταινίες
Κατηγορία:Βρετανικές ταινίες της δεκαετίας 2000
Κατηγορία:Βρετανικές δραματικές ταινίες
Κατηγορία:Ταινίες βασισμένες σε πολλά έργα
Κατηγορία:Αμερικανικές βιογραφικές ταινίες
Κατηγορία:Αγγλόφωνες ταινίες
Κατηγορία:Ταινίες βασισμένες σε θεατρικά έργα